NaiveNeuron/SloPal huggingface dataset:
Sárközy, Irén, poslankyňa NR SR (2018-10-22):
Ďakujem pekne za slovo. Podávam v mojom vystúpení pozmeňujúci návrh spolu s pánom poslancom Bastrnákom. Tento náš pozmeňujúci návrh odôvodňujeme tým, že rodičia často, aj keby chceli, sa kvôli pracovným povinnostiam nemôžu venovať svojim deťom každý deň počas školských prázdnin. Mnohí navyše ani nemajú na blízku nikoho z rodiny, komu by dieťa mohli zveriť v čase, keď oni musia byť počas prázdnin v zamestnaní. Najväčším problémom je to hlavne cez dvojmesačné letné prázdniny. S cieľom pomôcť rodinám preto navrhujeme, aby mohli byť príspevky zamestnávateľov na rekreáciu využité aj na úhradu výdavkov, ako na pobytové, tak aj na denné prázdninové tábory pre deti a ich zamestnancov. Už ustanovenia návrhu zákona, ktorý prešiel v prvom čítaní, umožňovali použitie príspevku aj na pobyty detí zamestnancov, muselo však ísť aspoň o dve prenocovania. Do návrhu preto chceme doplniť aj možnosť ich použitia na denné prázdninové tábory, kde rodičia svoje deti ráno privezú a po práci si ich vyzdvihnú. Týkalo sa to detí, ktoré navštevujú počas školského roka základnú školu alebo 1. až 4. ročník osemročných gymnázií. Rovnako ako pri iných výdavkoch by boli oprávnenými len tie, ktoré sa použili na prázdninové tábory na území Slovenskej republiky. Rozšírenie možnosti využitia príspevkov na rekreáciu by okrem pomoci rodinám prinieslo aj rozšírenie a skvalitnenie ponuky prázdninových aktivít pre deti. Za dieťa zamestnanca sa v tomto prípade považuje nielen vlastné dieťa, ale aj dieťa, ktoré bolo zamestnancovi zverené do náhradnej starostlivosti na základe rozhodnutia súdu, alebo dieťa, ktoré bolo zamestnancovi zverené do starostlivosti pred rozhodnutím súdu o osvojení, alebo iné dieťa, ktoré preukázateľne žije so zamestnancom v spoločnej domácnosti. Prečítam pozmeňujúci návrh: V čl. 2 v § 152a sa ods. 4 dopĺňa písm. c), ktoré znie: „c) Organizované viacdenné aktivity a zotavovacie podujatia počas školských prázdnin na území Slovenskej republiky pre dieťa zamestnanca navštevujúce základnú školu alebo niektorý z prvých štyroch ročníkov gymnázia s osemročným vzdelávacím programom. Za dieťa zamestnanca sa považuje aj dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení, alebo iné dieťa žijúce so zamestnancom v spoločnej domácnosti.“. Ďakujem pekne.
Ďurica, Ondrej, poslanec NR SR (2022-02-11):
Ďakujem za slovo. Pán kolega Milan Mazurek, keď budeš mať priestor, tak vysvetli pánovi Kazdovi, nech sa ide na tie obvinenia o fašistoch a prívržencoch totalitných režimov spýtať ľudí. Nech mu ľudia povedia, koho považujú za fašistov a kto tu nastolil za posledné obdobie totalitu. V akejkoľvek forme. K samotnej rozprave, ktorú si teda podľa mňa viedol síce veľmi impulzívne, ale o to viac argumentačne a bola podľa mňa vysoko hodnotná, pretože si povedal všetko, čo trápi nielen teba ako poslanca, ale čo trápi predovšetkým ľudí, a je dobré, že to tu zaznelo. Ja som na druhej strane veľmi rád, že tieto témy prišli tak krátko po sebe, to znamená téma prijatia zmluvy s Američanmi a zároveň otázka referenda, pretože občania môžu vidieť, aký rozdielny meter používa súčasná koalícia na tieto, na tieto problémy alebo na tieto témy. Ako rýchlo bola prijatá zmluva, ako rýchlo bola podpísaná prezidentkou Slovenskej republiky, ako tí istí poslanci a tá istá prezidentka konala v otázke, ktorú občania odmietali, mimoriadne rýchlo, mimoriadne efektívne a na druhej strane ako sa zdráhajú a odďaľujú otázku prijatia referenda. Ja verím, že ľuďom sa dostatočne otvorili oči a že ľudia pochopili, čo si pred časom do Národnej rady zvolili, pretože keď sa vrátim k tej samotnej zmluve s Američanmi, som presvedčený o tom, že väčšina koaličných poslancov túto zmluvu ani len nečítala a ani z vojenského, ani z odborného hľadiska nemajú páru, o čom tá zmluva bola, napriek tomu za ňu zahlasovali. A v tejto chvíli teda by som aj ja chcel oceniť postoj kolegyne Hajšelovej a kolegu Svrčeka za to, že sa jednoducho postavi... (Prerušenie vystúpenia časomerom.)
Šeliga, Juraj, podpredseda NR SR (2021-03-31):
Prezentujme sa, prosím, a hlasujme. (Hlasovanie.) Prítomných 126, za nikto, proti 81, zdržalo sa 45, hlasovali všetci prítomní. Konštatujem, že tento osobitný bod sme neschválili. Nech sa páči.
Lipšic, Daniel, poslanec NR SR (2013-09-19):
(Hovorené súbežne s predsedajúcim.) Návrh dávam, aby sme hlasovali, aby sme hlasovali opätovne. Nechajte ma... Idem ešte raz vám dávať návrh. (Predsedajúci dohovoril, rečník pokračoval vo svojom vystúpení.) Návrh je procedurálny, aby sme opätovne hlasovali o 19., pretože vy nemáte kompetenciu. Keď plénum rozhodne, že rokovacím časom je devätnásť a sedem.... (Prerušenie vystúpenia predsedajúcim.)
Sulík, Richard, predseda NR SR (2011-02-10):
Dobré ráno, dámy a páni, poprosím vás dostaviť sa do rokovacej sály, budeme pokračovať siedmym dňom 12. schôdze Národnej rady. Vážené panie poslankyne, páni poslanci, otváram siedmy rokovací deň 12. schôdze Národnej rady. Na dnešnom rokovacom dni o ospravedlnenie nepožiadal žiaden poslanec. V rokovaní pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a dopĺňa zákon č. 145/1995 Z. z. o správnych poplatkoch v znení neskorších predpisov (tlač 116) . Poprosím ministra vnútra Daniela Lipšica, aby zaujal miesto určené pre navrhovateľov, a spoločného spravodajcu z výboru pre obranu a bezpečnosť poslanca Martina Pada, aby zaujal miesto určené pre spravodajcov. Včera neukončil svoje vystúpenie do rozpravy písomne prihlásený poslanec Marián Kvasnička, ktorému teraz odovzdávam slovo. Po ňom je prihlásený ešte pán poslanec Šuca písomne. Nech sa páči.
Hraško, Igor, poslanec NR SR (2015-02-05):
Ďakujem za slovo, pán predseda. Tak tu sa ukazuje v plnej miere charakter poslanca Hlinu, ktorý teraz pľuje na projekt, vďaka ktorému sa dostal vlastne do Národnej rady, vyšplhal sa po jeho chrbte. Ale treba naozaj povedať, že jemu nejde možno ani tak o tých občanov, ale ide mu o peniaze, ktoré hnutie získalo za voľby a o ktorých sa začalo rozhodovať všetkými členmi poslaneckého klubu Obyčajných ľudí a nezávislých osobností. A keďže sa mu ich nedostalo, tak na svoje prapodivné projekty, ktoré chystal, a nám sa nezdali, že by mali potiahnuť hnutie dopredu, tak začal na naše hnutie pľuť, po ktorom sa do parlamentu vyšplhal. Takže tuná sa odhalil skutočný charakter. A že hovoril o ľudskej hlúposti, no tak ten najväčší hlupák zrejme asi sa tiež vyšplhal potom, keďže bol súčasťou tohto projektu. Je mi z toho smutno, je mi z toho zle, no ale charakter človeka sa zrejme nedá zmeniť tým, že človek niekomu niečo povie. Možnože poradiť by sa mu zišlo, ale musí to, žiaľ, akceptovať tá druhá strana. A ako sa hovorí, že ľudská hlúposť je naozaj nekonečná, tak ukazuje sa to v plnej miere.
J. Vaľová, poslankyňa: (2008-02-13):
Chcem sa spýtať. Ak je porušené právo rovnakých podmienok, o ktorom hovorí ústava, ak 1 500-tisíc sporiteľov vstúpilo za takých podmienok, že nepotrebovalo overiť podpis, prečo máte teraz taký strach. Veď občania sa slobodne rozhodnú. My sme im túto voľbu dali, nie vy. My sme im ju dali, aby bolo jasné, aby mohli vystúpiť. A teraz iba odstraňujeme jeden legislatívny krok. Prosím vás, už necestujte v čase. Zistite, na ktorej schôdzi sa nachádzate, a prosím vás pekne, tak ako je to v programe, tak rokujte k danej veci. Ďakujem pekne.
Žitňanská, Lucia, poslankyňa NR SR (2015-03-19):
Ja myslím, že pani kolegyňa Pfundtner vystúpila veľmi korektne a nikoho nekritizovala, to je poznámka číslo jedna, bolo to čisto odborné vystúpenie. Po druhé, áno, § 141a sme navrhli do Občianskeho súdneho poriadku v konkrétnej situácii po skúsenostiach s konkrétnymi šikanóznymi návrhmi, keď sa hľadalo riešenie na šikanózne návrhy. V odôvodnení návrhu pani poslankyne Pfundtner sa jasne hovorí o tom, že už vníma problém šikanóznych návrhov, aj vníma to, z akých dôvodov tento paragraf bol do Občianskeho súdneho poriadku zakomponovaný, a zároveň kladie otázku proporcionality s inými právami, čo je absolútne legitímna otázka. Ak by strana SMER chcela niektorý z týchto návrhov podporiť, ja by som sa prikláňala k tomu druhému, teda k tomu, ktorý moderuje tú súčasnú právnu úpravu, to znamená, hľadá vyššiu mieru proporcionality aj s inými chránenými právami, a pritom zachováva nejaký model ochrany pred šikanóznymi návrhmi. A priznám sa, že aj v súvislosti s rekodifikáciou Občianskeho súdneho poriadku, ktorý tento inštitút neobsahuje, som si toho plne vedomá, ale zároveň aj vo svojich zásadách, ale obsahuje princíp, ako nakladať so šikanóznymi návrhmi, to znamená, dáva istý priestor súdu, ako sa má vysporiadať so šikanóznymi návrhmi. Čiže tá téma v Občianskom súdnom poriadku v rekodifikovanej podobe sa bude dať uchopiť inak na základe všeobecných... (Prerušenie vystúpenia časomerom.)
Fronc, Martin, poslanec NR SR (2010-08-06):
Áno. Ďakujem kolegovi Kubovičovi, aj kolegovi Čaplovičovi. Ja si myslím, že sa v mnohých zhodneme. Pani poslankyňa Obrimčáková, no obsahovej reformy ja som sa toho nezriekol. Po prvé sme urobili veľa krokov, ktoré bolo treba urobiť. Boli to jednak objektívne merania, boli to experimentálne študijné programy, ktoré bežali. Podpora cez výzvu Európskeho sociálneho fondu, a dokonca ten zákon som trikrát predkladal, čo sa týka školského zákona, to je pravdou, to si môžete overiť. Na druhej strane, ja si nemyslím, že reforma je prijatie školského zákona. Reforma je o niečom inom. Ak budeme o tom diskutovať, je to proces, ktorý úspešným krajinám sa podarilo zavŕšiť za 10 rokov a súvisí s mnohými ďalšími vecami. K tomu zákonu. Mnohí ste počuli, že mám výhradu. A k samotnému tvrdeniu. Viete, to aj médiá často používajú takú mantru, že máme tu školský zákon z roku 1984 alebo sme ho mali. Naozaj vročenie bolo v roku 1984, ale obsah zákona bol absolútne iný. Viete, že bol od gruntu novelizovaný, a že tých noviel bolo vyše dvadsať. Takže tvrdiť, že tam sme mali nejaký socialistický zákon, je nezmysel a nepravda. Toľko. Ďakujem pekne.
B. Bugár, podpredseda NR SR: (2005-10-28):
vládnom návrhu zákona o výkone väzby (tlač 1269). Prosím znovu pána podpredsedu vlády a ministra spravodlivosti Daniela Lipšica, aby vládny návrh zákona uviedol.
Blanár, Juraj, poslanec NR SR (2018-09-13):
Vážená pani kolegyňa, nie celkom som porozumel, čo ste hovorili v súvislosti so Zákonníkom práce. Ale ak ste to mysleli tak, že tento, táto novela mala byť skôr v Zákonníku práce riešená, tak pravdepodobne, nie som si celkom istý, ale podľa skúseností, ktoré tu mám, určite by ste vtedy vystúpili, keby to bolo v Zákonníku práce, aby ste kritizovali, že prečo je to v Zákonníku práce, keď sa to týka cestovného ruchu. Ale ste opozícia a je legitímne, aby ste kritizovali. Ale je potrebné zdôrazniť to, čo ste povedali tu pri tomto pulte. Keď strana Sloboda a Solidarita sa dostane do vlády, zruší všetky sociálne balíčky, zruší cestovanie zadarmo, zruší príspevky na lyžiarske, zruší všetko to, čo bolo prijaté. To som rád, že ste to povedali, aby to všetci ľudia počuli, lebo je to zlé a tak ďalej. A strana Sloboda a Solidarita hovorí, že jedine, čo vyrieši problém na Slovensku, je silná ruka trhu a kapitalizmu bez akéhokoľvek zásahu štátu, pretože ten všetko vyrieši. Vyrieši rekonštrukciu verejných ciest, vyrieši rekonštrukciu všetkých kultúrnych pamiatok a tak ďalej. Tak to nefunguje, pani kolegyňa! Všetky tieto opatrenia musia ísť vedľa seba paralelne, nedá sa čakať, kým sa jedno skončí a až potom začneme s druhým. Musí to ísť paralelne. Ja som to včera povedal. Ak chceme, aby sa cestovný ruch rozbehol, tak musíme mu trošku pomôcť, aby sa tam generovali finančné prostriedky, ktoré potom aj pomôžu na to, aby sa zlepšovali značenia, aby sa opravovali mnohé kultúrne pamiatky a tak ďalej, a myslím si, že toto opatrenie tomu pomôže. Ale ešte raz, som rád, že ste povedali, že keď strana Sloboda a Solidarita bude vo vláde, zruší všetky sociálne balíčky.
P. Farkas, poslanec: (2002-05-14):
Pán predsedajúci, žiadam vás, aby ste otvorili rozpravu.
Pellegrini, Peter, podpredseda NR SR (2020-04-02):
S reakciou na faktické pán poslanec Gyimesi.
Kollár, Boris, predseda NR SR (2021-06-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce sa k rozprave zaujať stanovisko navrhovateľ? Nie. Ďakujem pekne. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Vyhlasujem minútovú prestávku. (Krátka prestávka.) (Po prestávke. Zaznievanie gongu.)
Baránik, Alojz, poslanec NR SR (2017-09-07):
Ďakujem pekne. Tak musím na základe toho, čo bolo v závere tvojho vystúpenia uvedené, trochu modifikovať to, čo som pôvodne chcel povedať. Ale poviem aspoň čiastočne to, že na tomto vystúpení bola len jedna drobná chybička a to je tá, že si v ňom, teda v tej úvodnej časti naznačovala, že ako keby to, čo sa deje v tých hospicoch alebo v tých zariadeniach, ako keby to bol dôsledok nejakej chyby alebo nejakého prehliadnutia pána ministra. Nie, pán minister o tomto všetkom veľmi dobre vie, ale predpokladom na to, aby niekto mohol byť minister tejto vlády, je to, že nemá svedomie. To sú všetko psychopati, inak by tam nemohli byť. A to, že pán minister náhodou je minister pre oblasť sociálnych vecí, no tak vyzerá to blbo, samozrejme, ale je to tak, pretože ten základný predpoklad na to, aby mohol byť minister tejto vlády, musí spĺňať, a to je to, že nemá svedomie. A pokiaľ ide o tú druhú časť, samozrejme, poslanec Národnej rady Slovenskej republiky má indemnitu, čiže môže v pléne, tu alebo v orgáne povedať, čo len chce. A naopak, existujú právne názory, že je povinný povedať, čo chce povedať, pretože tak by to malo byť v súlade s ústavným výkonom jeho mandátu a v súlade, to znamená v súlade s jeho vedomím a svedomím. Čiže na jednej strane platí toto, ale na druhej strane vidíme tu pokusy vládnej garnitúry a ľudí okolo pohlavárov... (Prerušenie vystúpenia časomerom.)
Figeľ, Ján, podpredseda NR SR (2015-12-11):
Dušan Jarjabek.
Blanár, Juraj, podpredseda NR SR (2021-07-01):
Ďalší pán – poslanec Marek Kotleba.
Jurinová, Erika, podpredsedníčka NR SR (2013-05-14):
Na vaše vystúpenie registrujem tri faktické poznámky. Pán poslanec Droba, to je procedurálny alebo faktická? (Reakcia poslanca.) Ešte nie, tak dobre, takže dve faktické poznámky evidujem. Uzatváram možnosť prihlásiť sa s faktickou. Nech sa páči, pán poslanec Fecko.
Laššáková, Jana, podpredsedníčka NR SR (2012-06-26):
Ešte poprosím, pán podpredseda vlády. Spravodajkyňou je pani poslankyňa Hufková, ktorú tu, aha, tu je. Dobre, ďakujem pekne. Takže, nech sa páči, pán podpredseda vlády.
Šeliga, Juraj, podpredseda NR SR (2021-04-01):
Pán poslanec Kazda.
Dostál, Ondrej, poslanec NR SR (2024-01-18):
No nie je to tam napísané. Rád by som si to prečítal.
Grendel, Gábor, podpredseda NR SR (2022-04-28):
Skôr ako pôjdeme na ďalšiu faktickú poznámku, chcem sa opýtať, pán poslanec Vážny, chcete dať procedurál? Nie. Dobre. Takže s ďalšou faktickou poznámkou pán poslanec Maroš Kondrót.
Ďuriš Nicholsonová, Lucia, podpredsedníčka NR SR (2018-02-06):
Pani poslankyňa Grausová.
Pellegrini, Peter, predseda NR SR (2024-01-26):
Prosím, prezentujme sa a hlasujme o návrhu nepokračovať v rokovaní o návrhu zákona. (Hlasovanie.) Prítomných 113 poslancov, za 37, proti 76. Tento návrh sme neschválili.
Šeliga, Juraj, podpredseda NR SR (2020-09-23):
Ďakujem pekne. Teraz poprosím pána spravodajcu, pána poslanca Beluského, aby nám povedal, čo navrhujú výbory a navrhnutý gestorský výbor.
Bittó Cigániková, Jana, poslankyňa NR SR (2023-11-22):
Tomáš, ja ťa len doplním. Napísala mi pani, ktorá si teda zažila ten odklad operácií, proti ktorému sme opakovane protestovali, proti tým hlúpym obmedzeniam pri covide, aj keď chápem, že teda kolegovia z OĽANO robili, čo vedeli, ale teda moc toho nevedeli. Výsledok toho je takýto: „Pozdravujem, píšem vám, lebo sledujem akurát online prenos z parlamentu a len aby ste vedeli, ten nezmyselný zákaz, čo bol za pána Krajčího, tak kvôli tomu som musela platiť operáciu kolena v sume 900 eur, zaplatiť si aj rehabilitáciu a to som invalid a onkopacient. A obdivujem vás všetkých, ako môžete počúvať tie bludy, ktoré tam niektorí dávajú. Pekný deň." Čiže toľko pozdrav od onkologického pacienta pre OĽANO. Ďakujem.
Pellegrini, Peter, predseda NR SR (2015-11-13):
Ďakujem pekne, pán poslanec. Na vaše vystúpenie evidujem tri faktické poznámky. Končím možnosť prihlásiť sa s faktickými poznámkami. Ako prvý pán poslanec Fronc.
B. Bugár, podpredseda NR SR: (2004-09-08):
(Hlasovanie.) Prítomných je 131 poslancov, za 128 poslancov, proti 1 poslanec, zdržali sa 2 poslanci. Tento vládny návrh zákona sme postúpili do druhého čítania . Nech sa páči. I. Harna, poslanec: Z tohto dôvodu, pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo privatizáciu a podnikanie, ako aj Výboru Národnej rady Slovenskej republiky pre verejnú správu. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, privatizáciu a podnikanie a že určené výbory návrh zákona prerokujú v druhom čítaní v lehote do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky.
Hrnčiar, Andrej, podpredseda NR SR (2019-02-06):
Ďakujem. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Vyhlasujem všeobecnú rozpravu za skončenú. O záverečné slovo požiadala pani navrhovateľka. Nech sa páči.
Figeľ, Ján, podpredseda NR SR (2013-12-12):
Pán spravodajca, nech sa páči.
Hrnčiar, Andrej, podpredseda NR SR (2017-03-28):
Pán podpredseda Glváč.
Jurinová, Erika, podpredsedníčka NR SR (2014-12-12):
Pán poslanec Muňko.
Grendel, Gábor, podpredseda NR SR (2023-05-17):
S reakciou na faktické poznámky pán poslanec Richard Vašečka.
Novotný, Viliam, poslanec NR SR (2013-02-13):
Ďakujem veľmi pekne. Nie je to, žiaľ, ešte vládny návrh zákona, je to len poslanecký návrh zákona, vážená pani podpredsedníčka Národnej rady. (Povedané so smiechom.) Tak aspoň som vás trošku zobudil, sme sa zasmiali. Vážená pani podpredsedníčka Národnej rady, vážené dámy, vážení páni, dovoľte, aby som uviedol poslaneckú novelu zákona č. 135/1961 Zb. o pozemných komunikáciách, tzv. cestného zákona. Zákon č. 135/1961 Zb. o pozemných komunikáciách (cestný zákon) v otázke merania nápravových tlakov a rozmerov ustanovil Policajný zbor Slovenskej republiky ako jediný orgán, v súčinnosti s ktorým je možné vykonávať meranie nápravových tlakov a rozmerov na všetkých pozemných komunikáciách v Slovenskej republike. V súčasnom období ale dochádza vzhľadom na častú prepravu nákladov nerešpektujúci ustanovenia o maximálnych povolených hmotnostiach vozidiel, súprav vozidiel či nápravových tlakov k poškodzovaniu ciest a komunikácií v správe samosprávnych krajov, obcí a miest. Tento stav je možný aj preto, že vzhľadom na veľkú vyťaženosť príslušníkov Policajného zboru Slovenskej republiky nie je možné vždy v požadovanom čase a na potrebnom mieste zabezpečiť súčinnosť príslušníkov Policajného zboru Slovenskej republiky pri meraní nápravových tlakov. Stáva sa tak často aj preto, že prepravca do slova a do písmena čaká, kým príslušník Policajného zboru Slovenskej republiky neodíde preč, a potom naloží náklad a s týmto nákladom odíde preč. Treba si pritom uvedomiť, že sú to často práve samosprávne kraje či obce a mestá, ktoré zabezpečujú údržbu komunikácií a na ich pleciach spočívajú náklady na rekonštrukciu a opravy ciest poškodených práve vďaka preprave ťažkých, limity prekračujúcich nákladov. Z tohoto hľadiska považujeme preto za správne, aby takéto kontroly mohli prebiehať v súčinnosti s obecnou políciou, ktorá ako orgán samosprávy má záujem, ale rovnako tak povinnosť zabezpečovať ochranu majetku samosprávy. Navrhujeme preto rozčleniť orgány súčinné pri meraní nápravových tlakov a rozmeru podľa správcov komunikácií. Štátnej polícii sa ponecháva súčinnosť v plnom rozsahu ako doteraz. Umožňuje sa však súčinnosť obecnej polície pri kontrolách na cestách II. a III. triedy a miestnych komunikáciách. Navrhovaná právna úprava bude mať pozitívny vplyv na verejné financie z dôvodu vyššieho výberu správnych poplatkov a menšieho znehodnotenia komunikácií. Navrhovaná právna úprava bude mať pozitívny dopad na životné prostredie. Navrhovaná právna úprava je v súlade s Ústavou Slovenskej republiky, zákonmi, právom Európskych spoločenstiev, Európskej únie, medzinárodnými zmluvami a inými medzinárodnými dokumentmi, ktorými je Slovenská republika viazaná. Vážené dámy, vážení páni, chcem vás poprosiť o podporu tohto poslaneckého návrhu zákona.
Paška, Pavol, predseda NR SR (2012-10-19):
Ďakujem, pán spravodajca. Otváram rozpravu. Nemám písomnú prihlášku. Dávam možnosť sa prihlásiť do rozpravy ústne. Nie je o rozpravu záujem. Vyhlasujem ju za skončenú. Prerušujem rokovanie o tomto bode programu. Pán podpredseda vlády uvedie v prvom čítaní vládny návrh zákona č. 333 o orgánoch štátnej správy v oblasti daní, poplatkov a colníctva, je to tlač 236. Pán minister, nech sa páči. (Rokovanie o vládnom návrhu zákona, ktorým sa mení a dopĺňa zákon č. 333/2011 Z. z. o orgánoch štátnej správy v oblasti daní, poplatkov a colníctva v znení neskorších predpisov a ktorým sa menia a dopĺňajú niektoré zákony , tlač 236.)
Laššáková, Jana, podpredsedníčka NR SR (2013-05-17):
Chce zaujať stanovisko spravodajkyňa? Áno. Poprosím tiež, krátku reakciu.
Senko, Ján, poslanec NR SR (2017-12-05):
Pán minister, oceňujem vaše vystúpenie, ozaj treba hovoriť o týchto veciach, aby ľudia počuli na Slovensku to, čo je pravda, nie to, čo rozpráva tu opozícia a zavádza verejnosť. Ľudia, ktorí majú alebo mali možnosť vidieť vaše vystúpenie, to určite ocenia, hoci v tejto chvíli neviem, ako celá táto schôdza, jej priebeh bude prezentovaný v médiách cez ich vyvážené takzvané spravodajstvá, na to si počkáme, uvidíme. Ale treba hovoriť normálne o ďalších veciach, ktoré sú zamlčané aj zo strany médií, aj zo strany opozície, aj zo strany pána Rajtára, čo sa týka napríklad aj vratiek DPH pre pána Bašternáka, v ktorom období sa to robilo. Prvá v roku 2005, SMER nebol vo vláde, v roku vo februári 2011 vo výške takmer 3 578-tisíc eur, to vtedy tiež SMER nebol vo vláde, v roku 2012 v marci, keď končilo obdobie vlády Ivety Radičovej, vratka vo výške 1 974-tisíc takmer, vtedy tiež nebol vo vláde SMER – sociálna demokracia. Hovorme o tomto pravdu, aby sa verejnosť dozvedela, pretože tu sa zamlčiavajú informácie a verejnosť je zo strany opozície a čiastočne aj médií neinformovaná. (Potlesk.)
Cicoň, Antonín, poslanec NR SR (2013-05-22):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Číž, Miroslav, podpredseda NR SR (2015-09-23):
Ďakujem pán minister. Pani spravodajkyňa nechce zaujať stanovisko, ďakujem pekne. Kolegyne, kolegovia, prerušujem rokovanie o tomto bode programu. Ďakujem pánovi ministrovi. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov v znení neskorších predpisov a ktorým sa menia a dopĺňajú niektoré zákony (tlač 1631). Návrh na pridelenie výborom 1650. Pán minister kultúry, pán Maďarič, máte slovo a uveďte tento vládny návrh zákona.
Raši, Richard, poslanec NR SR (2013-10-24):
Ďakujem veľmi pekne. Čiže len krátke informácie. Čiže prvá vec, ja spomínam pána poslanca Uhliarika ako potenciálneho župana práve preto, aby občania Trnavského samosprávneho kraja vedeli, čo ich čaká, pokiaľ by bol úspešný, ale verím, že sa to tak nestane. Dovoľte mi, aby som sa vrátil ešte k reakciám najmä pánom poslancov za SaS. Beriem to ako sústredený útok na moju pozíciu v strane SMER, keď vravíte, že ste sa čudovali, čo v strane robím, lebo to mi naozaj politicky škodíte. (Reakcie z pléna.) Ale dovoľte, aby som prečítal jeden fakt. Ďakujem pekne, že ma necháte dohovoriť. Od vás „s láskou“ beriem dvojzmyselne. Chcem vám povedať ale jeden fakt, ktorý sa udial a ktorý súvisí s vašou stranou, a hovoríme o tom, že kto to ako zneužíva alebo nezneužíva politicky, a prečo to chcem dať do kontextu čistej politizácie a zneužívania. Tá kauza, ktorá bola prepieraná na výbore pre zdravotníctvo, teda to tragické úmrtie, vznikla v určitom čase a dovoľte mi, aby som zopakoval, a nech sa na mňa za to pán poslanec Galko nenahnevá, komunikáciu, ktorú, bohužiaľ, preposlal nielen svojim ľuďom, ale preposlal ju aj na ministerstvo zdravotníctva, kde píše svojim kolegom: „Skvelé otázky ohľadom tohto úmrtia. Toto chyťme a držme sa toho. Mali by sme dať tlačovú správu s týmito otázkami a informáciu, že sme ich zaslali na ministerstvo zdravotníctva ohľadom tragického úmrtia. Ale“, počúvajte, „ale len ju pripravme a dajme ju, až keď tento cirkus okolo SPP trocha ochabne, aby nezanikla.“ O toto ide! Je to čistá politizácia tohto problému a vôbec nejde o to nešťastie, ktoré sa stalo, ale o to, že „pripravme ju a dajme ju, až keď cirkus okolo SPP trocha ochabne“. Ďakujem pekne. (Potlesk.)
Figeľ, Ján, podpredseda NR SR (2014-03-26):
Áno, ďakujem pekne. Pani spravodajkyňa, žiadate si záverečné? Nie. Ďakujem pekne. Prerušujem rokovanie o tomto bode programu. Dámy a páni, nasleduje teraz prvé čítanie o návrhu poslankyne Lucie Žitňanskej na vydanie zákona, ktorým sa dopĺňa zákon č. 99/1963 Zb., teda Občiansky súdny poriadok v znení neskorších predpisov a ktorým sa dopĺňa zákon č. 301/2005 Z. z., teda Trestný poriadok v znení neskorších predpisov. Tento návrh zákona má tlač 870 a rozhodnutie o jeho pridelení do výborov je pod číslom 873. Nech sa páči, Lucia Žitňanská, máte slovo na uvedenie návrhu zákona. (Rokovanie o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa dopĺňa zákon č. 301/2005 Z. z. Trestný poriadok v znení neskorších predpisov , tlač 870.)
Kollár, Boris, predseda NR SR (2021-10-21):
Prosím, prezentujme sa a hlasujeme. (Hlasovanie.) Prítomných 136 poslancov, za 113, proti žiadny, zdržalo sa 23. Konštatujem, že sme tento návrh schválili. Ďalej prosím určenú spravodajkyňu z výboru pre kultúru a médiá pani poslankyňu Ľubicu Laššákovú, aby uviedla hlasovanie v prvom čítaní o návrhu poslancov Fica, Blahu a Jarjabka na vydanie zákona, ktorým sa dopĺňa zákon č. 241/93 Z. z. o štátnych sviatkoch, dňoch pracovného pokoja a pamätných dňoch, tlač 722, bod 48 schváleného programu. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Roberta Fica, Ľuboša Blahu a Dušana Jarjabka na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 722.)
J. Budaj, poslanec: (2002-08-20):
voľba riaditeľa Slovenskej televízie.
Paška, Pavol, predseda NR SR (2013-10-24):
(Ruch v sále.) Kolegyne, kolegovia, poprosím vás o chvíľku pozornosti, máme len jedno hlasovanie.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 134, 3 za, 18 proti, 111 sa zdržalo, 2 nehlasovali. Konštatujem, že sme neschválili vládny návrh novely zákona č. 251/2012 Z. z. o energetike. Ďalej prosím určenú spravodajkyňu z výboru pre hospodárske záležitosti pani poslankyňu Magdalénu Sulanovú, aby uviedla hlasovanie v prvom čítaní o vládnom návrhu zákona o všeobecnej bezpečnosti výrobkov, tlač 1583, bod 46 schváleného programu. Už len posledné dve hlasovania. (Hlasovanie o vládnom návrhu zákona o všeobecnej bezpečnosti výrobkov a o zmene a doplnení niektorých zákonov , tlač 1583.)
Hrnčiar, Andrej, podpredseda NR SR (2016-06-15):
(hovorené súbežne so spravodajcom) Prosím o kľud v rokovacej sále.
Laššáková, Jana, podpredsedníčka NR SR (2013-06-04):
Ďakujem pekne, pán navrhovateľ. Keďže je 12.00 hodín, chcem sa opýtať, či ešte môže vystúpiť pani spravodajkyňa, aby predniesla spravodajskú správu, a začali by sme rozpravou o 14.00 hodine, aby sme mali tieto formálne záležitosti? Áno, je všeobecný súhlas? Vidím, že áno. Nech sa páči, pani spravodajkyňa, máte slovo.
B. Bugár, podpredseda NR SR: (2002-11-07):
(Hlasovanie.) Prítomných 136 poslancov, za návrh hlasovalo 78, proti 55, zdržali sa 2,  nehlasoval 1. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči. M. Abelovský, poslanec: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh zákona na prerokovanie ústavnoprávnemu výboru a po druhé Výboru Národnej rady pre financie, rozpočet a menu. Ďalej navrhujem, aby za gestorský výbor určila hlasovaním Ústavnoprávny výboru Národnej rady Slovenskej republiky s tým, že vládny návrh zákona prerokujú určené výbory v termíne do 8. novembra 2002 a gestorský výbor do 11. novembra 2002.
Pčolinský, Peter, podpredseda NR SR (2022-12-07):
Otváram rozpravu. Do rozpravy som dostal dve písomné prihlášky – pán poslanec Šeliga a pán poslanec Oravec. Ale najprv o slovo požiadal pán navrhovateľ Martin Nemky.
Laššáková, Jana, podpredsedníčka NR SR (2012-06-20):
Vystúpili páni poslanci, ktorí boli písomne prihlásení do rozpravy. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Ústne do rozpravy sa prihlásilo osem pánov poslancov. Pán poslanec Viskupič, Beblavý, Osuský, Madej, Mamojka, Kvasnička, Krajcer a pán poslanec Senko. Ale o slovo požiadal predkladateľ pán poslanec Jarjabek. Dávam mu teda slovo.
Blanár, Juraj, podpredseda NR SR (2022-03-24):
Vážená pani poslankyňa, páni poslanci, budeme pokračovať rokovaním podľa programu. Bodom, ktorý ideme teraz prerokovať, je návrh poslanca Národnej rady Slovenskej republiky Tomáša Valáška na prijatie uznesenia Národnej rady Slovenskej republiky k Vyhláseniu stavu klimatickej núdze . Tento návrh je pod parlamentnou tlačou symbolicky 900. Udeľujem slovo pánovi poslancovi Tomášovi Valáškovi, aby tento návrh uviedol. Nech sa páči.
Grendel, Gábor, podpredseda NR SR (2022-06-21):
S reakciou na faktické poznámky pán poslanec Stančík.
L. Szigeti, poslanec: (2009-02-10):
Návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3  písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade ak moje odporučenie bude úspešné a bude schválené, tak odporúčam, aby návrh zákona bol pridelený v druhom čítaní na prerokovanie ústavnoprávnemu výboru, Výboru Národnej rady pre financie, rozpočet a menu, výboru pre hospodársku politiku, výboru pre verejnú správu a regionálny rozvoj, výboru pre vzdelanie, mládež, vedu a šport. Pani predsedajúca, ďakujem, skončil som. A odporúčam otvoriť rozpravu k návrhu zákona. Súčasne sa do rozpravy hlásim ako prvý. Ďakujem pekne.
Glváč, Martin, podpredseda NR SR (2017-05-17):
Ďakujem. Chce sa vyjadriť spravodajca? Nie je tomu tak, prerušujem rokovanie o tomto bode programu. V rokovaní pokračujeme prvým čítaním o návrhu poslancov Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov. Návrh zákona má parlamentnú tlač 525. Návrh na jeho pridelenie na prerokovanie výborom je v rozhodnutí 541. Dávam slovo poslankyni Petre Krištúfkovej, aby návrh zákona uviedla. Nech sa páči. (Rokovanie o návrhu poslancov Národnej rady Slovenskej republiky Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 525.)
Zmajkovičová, Renáta, podpredsedníčka NR SR (2014-03-25):
Ďakujem, pán spravodajca, otváram rozpravu k tomuto bodu programu. Do rozpravy sa písomne prihlásil pán poslanec Alojz Hlina ako jediný, a ako jediný a pýtam sa, či ako jediný, pán poslanec.
Hlina, Alojz, poslanec NR SR (2024-02-09):
Pán Dostál, neprovokoval by som, lebo fakt to vyzerá na zničujúci náklad. (Smiech.) Pán minister sa zahrieva a dostaneme to. Zaujalo ma to, čo ste spomínali, alebo čo si spomínal, tú skutočnosť naozaj toho, čo to urobí v tom konkurenčnom zápase. My, čo vieme, ako svet beží, tomu prikladáme význam, hej. Ľudia, ktorí sa premotali z kancelárie do kancelárie a dokopy nikdy nič v živote neurobili, tak nevedia presne, o čom je reč, ale má to význam. A je to deformácia trhu, hej, ktorá môže mať ďalekosiahle dôsledky a možno nechcené dôsledky. A znova sa vrátim k tomu, čo som spomínal, a podľa mňa na to máme nárok a treba to podľa mňa rozpracovať. Tá Sociálna poisťovňa okrem toho, že ste ju dali riadiť človekovi, ktorý sa motal s ľuďmi, ktorí okrádali dôchodcov, a nikto nezareagoval, nikto na mňa nedal trestné oznámenie, som prekvapený, ja som čakal, že nejaká žaloba a nič. Hej, Sociálnu poisťovňu vedie človek, ktorý sa motal, spolupracoval s ľuďmi, ktorí okrádali dôchodcov. A teraz je riaditeľom Sociálnej poisťovne. A naozaj by ma zaujímalo, Sociálna poisťovňa komu a koľko vyplatila v rámci prebiehajúceho programu. Aby sme my neboli prekvapení, kto všetko si nárokoval, kto všetko si vybavil na štatistickom úrade zmenu SK NACE, hej, aby zrazu bol prijímateľom týchto benefitov, a kto sa chystá, že si ešte vybaví na štatistickom úrade už teraz pod vaším nominantom, hej, aby zrazu bol prijímateľom aj on. Podľa mňa na to máme nárok a v záujme ochrany verejných financií by sme sa mali na to pýtať a Sociálna poisťovňa by nám to mala predložiť, že kto si doteraz čerpal túto pomoc. Ďakujem.
P. Paška, predseda NR SR: (2007-09-12):
(Hlasovanie.) 141 prítomných, 131 za, 2 proti, 8 sa zdržalo. Konštatujem, že sme pridelili návrh zákona výborom a odsúhlasili lehoty na prerokovanie. Pán poslanec Ivan Varga bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov (tlač 385).
Bugár, Béla, podpredseda NR SR (2017-05-10):
Viete čo, keď chcete, môžme prerušiť a potom budete pokračovať len.
Martvoň, Anton, poslanec NR SR (2012-06-26):
Dobrý deň prajem. Pán poslanec Hlina, ja by sa chcel iba spýtať jednu takú technickú otázku, že v podstate tento pán, ktorého ani ja nepoznám, priznám sa, ani som ho nevidel a nemám tú potrebu zasa ja ho vidieť, chcem sa spýtať, podľa toho, čo tu bolo povedané, som pochopil, že je nominovaný opozíciou. Vy ste, teda vaša strana je druhá najsilnejšia opozičná strana podľa výsledkov volieb a chcem sa spýtať, či s vami nikto nekonzultoval tento návrh, alebo vás nezavolali, alebo vám nedali možnosť tiež navrhnúť nejakého takéhoto svojho kandidáta, je to čisto, myslím si, možno iba nejaké technické nedorozumenie, že SDKÚ so SaS-kou boli teda rýchlejší ako vy, ale v tom prípade treba sa ozvať. Možno toľko z mojej strany.
Fecko, Martin, poslanec NR SR (2018-03-26):
Áno, pretože v programovom vyhlásení vlády viete, čo máme?
Malatinec, Roman, poslanec NR SR (2024-06-19):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 6. septembra 2024 a v gestorskom výbore do 9. septembra 2024.
P. Hrušovský, predseda NR SR: (2004-09-24):
D. Bollová, poslankyňa: Ďakujem veľmi pekne. Myslím si, že som zdôvodnenie nášho návrhu povedala dosť obšírne, takže skutočne stručná reakcia na dve vystúpenia. Pán poslanec Ševc, chcela by som podporiť všetko to, čo si tu povedal, ale ctenej snemovni by som chcela oznámiť, ak to náhodou ešte nevedia, ak George Bush vyhlásil niečo na adresu OSN, tak ho netreba brať vážne, myslím si, pretože lekárska komisia vydala správu, že u Georgea Busha sa prejavuje v dôsledku stareckej demencie neschopnosť vnímať realitu.
Figeľ, Ján, podpredseda NR SR (2014-11-09):
S reakciou na faktické požiadal minister Marek Maďarič. Môžete ho zapnúť? 164. Nech sa páči.
Číž, Miroslav, podpredseda NR SR (2015-02-04):
Slovo má pán poslanec Přidal.
M. Číž, podpredseda NR SR: (2009-12-10):
Takže teraz nasleduje hlasovanie k návrhu uznesenia k návrhu vlády Slovenskej republiky na vymenovanie guvernéra Národnej banky Slovenska (tlač 1369). Spoločným spravodajcom z výboru pre financie, rozpočet a menu je pán poslanec Michal Lukša, má slovo.
Košútová, Magda, poslankyňa NR SR (2014-04-01):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch spoločnej správy 1 až 16 a 18 s odporúčaním gestorského výboru uvedené body schváliť.
Sabo, Michal, poslanec NR SR (2023-12-12):
Ďakujem za slovo, pán predsedajúci. Ďakujem aj tebe za tvoj príspevok, Števo. Chcem len adresovať to, čo si povedal vo svojom príspevku, že pán minister neprišiel na výbor a potom výbor nebol uznášaniaschopný. Ono je to tak trošku symptomatické vlastne pri tejto koalícii a nie je to otázkou iba nášho výboru. Števo, stalo sa to napríklad aj na našom výbore pre pôdohospodárstvo, životné prostredie, stalo sa to na ďalších výboroch, že pri tom rozbehnutom legislatívnom valci na odbornú, vecnú, profesionálnu debatu jednoducho nie je chuť, nie je chuť ako na výboroch, nie je chuť tu v pléne. My sa tu rozprávame sami medzi sebou, rozprávame ako keby do steny, takže chcem ťa, Števo, podporiť a zároveň aj podčiarknuť to, čo si vo svojom vystúpení povedal. Táto vláda neponúka víziu budúcnosti, neponúka silnejší ekonomický rast, neplní svoj predvolebný sľub stabilizovať verejný dlh. Neprináša ani rast životnej úrovne iba v duchu hesla škatule, hejbejte se prerozdeľuje už existujúce zdroje a dovolím si to povedať aj tak, že kradne peniaze ľuďom v produktívnom veku, kradne budúcim generáciám. A ja by som chcel naozaj vedieť, že ako sa cítia tí mladší poslanci a mladšie poslankyne tejto koalície, že ako sa svojim rovesníkom vlastne chcú pozrieť do očí a povedať im, alebo teda vysvetliť im, že im ukradli zdroje a ich budúcnosť. Ďakujem za tvoj príspevok, Števo.
Bugár, Béla, podpredseda NR SR (2011-02-11):
Pán poslanec Droba.
M. Hort, podpredseda NR SR: (2007-09-13):
A otváram všeobecnú rozpravu. Konštatujem, že som do rozpravy nedostal žiadnu písomnú prihlášku. A preto sa pýtam, či sa chce niekto prihlásiť do rozpravy ústne. Nikto. Vyhlasujem všeobecnú rozpravu za skončenú. Prerušujem rokovanie o tomto bode a budeme hlasovať o 11.00 hodine. Ďalším bodom schváleného programu je prvé čítanie o návrhu poslankyne Národnej rady Slovenskej republiky pani Moniky Gibalovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona ste dostali ako tlač 374. Návrh na jeho pridelenie na prerokovanie vo výboroch máte v rozhodnutí č. 369. Teraz dávam slovo pani poslankyni Monike Gibalovej, aby návrh zákona uviedla. Nech sa páči, pani poslankyňa.
B. Bugár, podpredseda NR SR: (2005-03-16):
návrhu skupiny poslancov Národnej rady Slovenskej republiky na vydanie zákona o navrátení vlastníctva k nehnuteľným veciam, cirkvám a náboženským spoločnostiam a prechode vlastníctva k niektorým nehnuteľnostiam (tlač 1011). Dávam slovo poslancovi Petrovi Muránskemu, aby za skupinu poslancov návrh zákona odôvodnil.
Kollár, Boris, predseda NR SR (2022-09-23):
Ďakujem. Dávam slovo členovi výboru pre pôdohospodárstvo a životné prostredie poslancovi Martinovi Feckovi, aby informoval Národnú radu o výsledku prerokovania správy vo výbore. Pán poslanec, nech sa páči, máte slovo.
Laššáková, Jana, podpredsedníčka NR SR (2014-06-10):
Pán poslanec, len na chvíľočku vás preruším, chcem len oznámiť, že je pätnásť hodín a pán predseda na pätnástu zvolal poslanecké grémium, ale nech sa páči, dokončite.
Pellegrini, Peter, predseda NR SR (2023-12-07):
Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií, tlač 97. Dávam teraz slovo spravodajcovi z navrhnutého gestorského výboru pre financie a rozpočet poslancovi Danielovi Karasovi, aby uviedol hlasovanie. (Hlasovanie o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií , tlač 97.)
Lipšic, Daniel, poslanec NR SR (2013-09-17):
Pán predseda, mám procedurálny návrh, keby ste dali hlasovať, aby snemovňa vyzvala predsedu výboru mandátového, imunitného, aby zvolal hneď ráno výbor. Zdôvodňujem to tým, že keď tu bola nejaká fyzická potýčka poslanca Hlinu, poslanca Martvoňa, tak aj ministri za SMER protestne odchádzali zo sály v rozpore s rokovacím poriadkom a tak ďalej. Tu je vážne podozrenie, že poslanci za SMER výrazne pod vplyvom alkoholických nápojov túto noc inzultovali poslanca. Bol ošetrený, mal lekársku správu, to je výrazne vážnejšie ako len natrhnuté nohavice. Ak, pán predseda, vy nezabezpečíte v tejto veci procedúru, tak si myslím, že vedenie parlamentu stratí akúkoľvek dôveryhodnosť.
Bugár, Béla, podpredseda NR SR (2018-02-07):
Na vystúpenie pána poslanca s faktickými poznámkami štyria, ale naposledy vás, páni poslanci, upozorňujem, nikdy už nedám slovo tomu, ktorý sa neprihlási do tej doby, kým hovorí rečník. To máte zákon, prečítajte si už, pán Kotleba, napríklad pán zákon, ten zákon, ktorý by ste mali vedieť z hlavy. No dobre, výborne, tak nemáte slovo. Pán poslanec Číž.
Danko, Andrej, predseda NR SR (2016-12-06):
Ďakujem. Nech sa páči, sme v ústnej rozprave. Pán poslanec Karol Galek.
Bugár, Béla, podpredseda NR SR (2019-06-19):
Prezentujme sa a hlasujme. (Hlasovanie.) Prítomných 141, za 78, proti 10, zdržalo sa 53 poslancov. Konštatujem, že Národná rada sa rozhodla, že tento návrh prerokuje v druhom čítaní. Nech sa páči.
Sloboda, Vladimír, poslanec NR SR (2018-12-05):
Ďakujem. Ja pripomínam členom výboru pre nezlučiteľnosť funkcií, že dnes mimoriadne zasadáme v zasadačke výboru pre financie a rozpočet, číslo dverí 31 tu hlavnej budove o 13.00. Ďakujem.
Laššáková, Jana, podpredsedníčka NR SR (2015-12-11):
Pán poslanec Záhumenský.
Hanuliaková, Jana, poslankyňa NR SR (2023-12-19):
Ďakujem za slovo. Danka, tvoj príspevok bol naozaj skvelý, bolo ťa radosť počúvať a dúfam, že sa nejakým spôsobom dostane aj k pánovi Dankovi. A naozaj na Slovensku máme obrovský problém s tým, že deti nemajú kde športovať a nemajú ani za čo športova,ť a mňa nesmierne mrzí, že vlastne vládna koalícia nám nijakým spôsobom nedokázala vyargumentovať, prečo má toto ministerstvo vôbec vzniknúť a aké sú jeho ciele. Na Slovensku máme obrovský investičný dlh do športovej infraštruktúry, aj neprehľadné a rozštiepené financovanie a nemôžeme sa čudovať, že dnes cez 40 % detí vôbec nešportuje a stúpa aj počet detí s nadváhou. A ja si myslím, že keby sme tých 400 mil. investovali práve do tej možnosti, aby mali deti, kde cvičiť, aby sme budovali tú športovú infraštruktúru, tak by to bola tá najlepšia investícia, ktorá by sa nám mnohonásobne vrátila. A je veľká škoda, že pán Danko nechce počúvať naše argumenty a ide si tvrdohlavo za svojím. Ďakujem.
Ďuriš Nicholsonová, Lucia, podpredsedníčka NR SR (2018-05-11):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Bernaťák.
Blanár, Juraj, podpredseda NR SR (2022-09-22):
Teraz udeľujem slovo pánovi spravodajcovi za gestorský výbor pre hospodárske záležitosti, pánovi poslancovi Petrovi Vonsovi, aby predniesol spravodajskú informáciu. Nech sa páči.
Zmajkovičová, Renáta, podpredsedníčka NR SR (2014-09-17):
Prepáčte, pani poslankyňa, prepáčte. Poprosím kolegov, ktorí sa nechcú zúčastniť rozpravy, aby opustili rokovaciu sálu a debatovali mimo rokovacej sály. Ďakujem. Nech sa páči, pani poslankyňa.
I. Gašparovič, poslanec: (2002-02-19):
I. Presperín, podpredseda NR SR: Ďakujem, pán poslanec. Jedna faktická poznámka pána poslanca Húsku, Kresáka. Takže končím možnosť prihlásiť sa s faktickou poznámkou. Pán poslanec Húska. A. M. Húska, poslanec: Ďakujem. Chcem podporiť stanovisko pána poslanca Gašparoviča. Naozaj veda je vlastne najvyššie organizovaná forma ľudskej inteligencie a myslím si, že všade na svete, kde dostúpila dostatočná intenzita jej pôsobenia, tak vždy mala aj celospoločenskú formu organizovania, a väčšinou vo forme Akadémie ako jednej z najosvedčenejších foriem organizovania vedy. Treba nám uchrániť túto inštitúciu a previesť ju aj tým časom, ktorý je veľmi nepríjemný. Rád by som poznamenať, že pán minister ešte v opozičnej role veľa kritizoval. Musím povedať, že sa, bohužiaľ, zmenil na správcu konkurznej podstaty toho rezortu, ktorý riadil. Musíme urobiť všetko pre to, aby sme vedecké inštitúcie typu Akadémie vied udržali v chode. Ďakujem. I. Presperín, podpredseda NR SR: Ďakujem. Pán poslanec Kresák.
Kyselica, Lukáš, poslanec NR SR (2022-11-08):
Ďakujem veľmi pekne. Bol tam podaný pozmeňovák, ktorý sme stiahli, však to bolo kvôli tomu hlasovaniu, a predkladáme nový pozmeňujúci a doplňujúci návrh. Ide o to, že z dôvodu právnej istoty a jednoznačnosti právnej úpravy sa navrhuje doplnenie prechodného ustanovenia, ktorým sa potvrdí okamžité uplatňovanie novej právnej úpravy konania vo veciach ústavnosti a zákonnosti volieb do orgánov územnej samosprávy aj v konaniach začatých predo dňom účinnosti novej právnej úpravy, a s ohľadom na predpokladanú dĺžku legislatívneho procesu sa navrhuje čo najskorší možný termín účinnosti zákona. Takže teraz ho prečítam. Pozmeňujúci a doplňujúci návrh poslancov Národnej rady Slovenskej republiky Lukáša Kyselicu a Milana Vetráka k návrhu poslancov Národnej rady Slovenskej republiky Milana Vetráka, Dominika Drdula, Miloša Svrčeka, Anny Remiášovej a Jána Kerekrétiho na vydanie zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov (tlač 1189). Návrh zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov, sa mení a dopĺňa takto: 1. Čl. I sa dopĺňa bodom 9, ktorý znie: „9. Za § 493c sa vkladá § 493d, ktorý vrátane nadpisu znie: „§ 493d Prechodné ustanovenie k úpravám účinným dňom vyhlásenia Na konanie vo veciach ústavnosti a zákonnosti volieb do orgánov územnej samosprávy začaté predo dňom účinnosti tohto zákona sa použijú predpisy účinné odo dňa účinnosti tohto zákona.“.“ 2. V čl. II sa slová „15. novembra 2022“ nahrádzajú slovami „dňom vyhlásenia“. Ďakujem, skončil som.
Heger, Eduard, poslanec NR SR (2017-05-11):
Ďakujem. Ďakujem kolegom za faktické poznámky. Ja už len na záver, pán minister, aj v súvislosti s dlhovou brzdou. Odbrzdiť dlhovú brzdu je niečo, čo je otázka kompetentnosti, schopnosti a zároveň aj dôvery. Moja otázka na vás: máte pocit, že práve po takomto konaní preukazujete, že ste dobrý správca, ktorému je vhodné odbrzdiť dlhovú brzdu? A ja by som bol naozaj rád, pán minister, ak by ste vystúpili ešte v rozprave a nie v záverečnom slove, aby sme mohli na vás reagovať aj možno s faktickými poznámkami a položiť vám dodatočné otázky. Ďakujem.
Laurenčík, Milan, podpredseda NR SR (2020-09-25):
Ďakujem veľmi pekne, prosím, zaujmite miesto pre spravodajcu. Ja otváram rozpravu k tomuto bodu programu. Do rozpravy som dostal písomnú prihlášku, za klub ZA ĽUDÍ pán poslanec Marek Hattas, za klub OĽANO pán poslanec Milan Šipoš a ďalej samostatne páni poslanci Martin Čepček a pani poslankyňa Lucia Drábiková. Nech sa páči, pán poslanec Hattas, máte slovo, vystúpiť môžte v rozprave.
Jurinová, Erika, podpredsedníčka NR SR (2014-09-09):
Pán poslanec Poliačik.